**Opinie**

**exprimata de av Ion Ilie-Iordachescu privind modificarea**

**textului art 14 lit a din Legea 51/1995 republicata ca urmare a Decizie CCR nr 225/2017**

Prin decizia nr 225/2017, C.C.R a constatat ca sintagma „de natura sa aduca atingere prestigiului de avocat” din cuprinsul art 14 lit a din Legea 51/1995 pentru organizarea si exercitarea profesiei de avocat, republicata, este neconstitutionala.

Art 14 lit a din legea profesiei de avocat, pana la publicarea deciziei instantei constitutionale, avea urmatorul cuprins : „*este nedemn de a fi avocat : a) cel condamnat definitiv prin hotarare judecatoreasca la pedeapsa cu inchisoare pentru savarsirea unei infractiuni intentionate de natura sa aduca atingere prestigiului profesiei”*. Instanta constitutionala a constatat ca sintagma „de natura sa aduca atingere prestigiului profesiei” din cadrul acestei prevederi legale este neconstitutionala, contravenind disp art 1 alin 5 din Constitutia Romaniei. In acest sens aceeasi instanta a precizat ca fosta redactare este lipsita de claritate si precizie deoarece nu sunt stabilite in mod clar infractiunile intentionate care aduc atingere prestigiului profesiei. Tocmai aceasta lipsa de previzibilitate a sintagmei mentionate a generat aplicarea diferita a sanctiunii excluderii din profesie in raport de aprecierea subiectiva a structurilor profesiei de avocat.

Deoarece dispozitiile art 14 lit a din Legea profesiei de avocat nu au fost puse de acord cu prevederile Constitutiei in partea relativa la sintagma declarata neconstitutionala, in temeiul prevederilor art 147 alin 1 Constitutia Romaniei, textul respectiv si-a incetat efectele juridice.

Ca atare, C.C.R nu a declarat neconstitutional in integralitate art 14 lit a din Legea 51/1995 republicata ci a mentinut in vederea declararii nedemnitatii unei persoane de a fi avocat criteriile referitoare la existenta unei hotarari judecatoresti definitive, pentru savarsirea unei infractiuni intentionate. Numai criteriul privind natura infractiunii care „sa aduca atingere prestigiului de avocat” a fost declarat neconstitutional. In situatia mentinerii acestui text de lege se putea dispune excluderea din profesiea de avocat pentru orice condamnare penala definitiva in situatia existentei unei infractiuni inntentionate. In consecinta, CCR nu a inlaturat aceasta cauza de nedemnitate specifica profesiei de avocat ci a pus acest text in acord cu preverile constitutionale.

**Propun ca art 14 lit a din legea profesiei de avocat, republicata, sa aiba urmatorul continut: „art 14: Este nedem de a fi avocat : a) cel condamnat definitiv prin hotarare judecatoreasca la pedeapsa cu inchisoare privativa de libertate pentru savarsirea unei infractiuni intentionate ”**

**Apreciez ca propunerea pe care o fac corespunde argumentatiei deciziei C.C.R nr 225/2017 sub aspectul claritatii, preciziei si previzibilitatii textului de lege la care m-am referit.**